GM Uzbekistan Xorazmdagi filialida 1 ming 431 ta Labo avtomobillarini ishlab chiqardi

GM Uzbekistan aksiyadorlik jamiyatining Xorazm filiali tomonidan bugungi kungacha qariyb 49 ming Damas, 2 ming 984 dona Orlando va 1 ming 431 ta Labo avtomobillari ishlab chiqarildi. Bu haqda Urganchda bo‘lib o‘tgan 2015-yil yakunlari va  2016-yilda Xorazm viloyatini ijtimoiy-iqtisodiy rivojlantirishning asosiy yo‘nalishlariga bag‘ishlangan faollar yig‘ilishida ma’lum qilindi, deb xabar beradi UZ24.

Shuningdek, UzXMG qo‘shma korxonasi tomonidan 233 qishloq xo‘jalik texnikasi, jumladan, 149 ekskavator, 72 buldozer va 12 yuk ortgich texnikasi ishlab chiqarildi.
Eslatib o‘tamiz, GM Uzbekistan kompaniyasi Chevrolet Labo kichik o‘lchamdagi yuk tashish mashinasini O‘zbekiston mustaqilligining 24 yilligi arafasida taqdim etgan edi.